อัครศิลปินผู้ยิ่งใหญ่
เมื่อลมฝน บนฟ้ามาลิ่ว,ต้นไม้พลิ้ว ลู่กิ่งใบ,เหมือนจะเอน รากคลอนถอนไป,แต่เหล่าไม้ ยิ่งกลับงามม,เพลง สายฝน บทเพลงพระราชนิพนธ์ใน พระบาทสมเด็จพระเจ้าอยู่หัว เพลงที่ฟังเมื่อใดก็แสนไพเราะ นอกจากหน้าที่ พ่อของแผ่นดิน ผู้บำบัดทุกข์บำรุงสุขแก่ปวงชนชาวไทย พระองค์ยังทรงเปี่ยมล้นด้วยพระอัจฉริยภาพหลากหลายด้าน ทั้งด้านดนตรี ดุริยางคศิลป์ วรรณศิลป์ และจิตรกรรม จนได้รับการยกย่องให้เป็นอัครศิลปินผู้ยิ่งใหญ่ของโลก,เมื่อกล่าวถึงพระอัจฉริยภาพด้านจิตรกรรม ล้วนแต่เป็นผลงานศิลปะภาพวาดที่สร้างสรรค์ขึ้นด้วยประสบการณ์และแรงบันดาลใจ พระบาท สมเด็จพระเจ้าอยู่หัว ทรงสร้างสรรค์งานศิลปะด้วยเทคนิคสีน้ำมันบนผ้าใบและบนไม้ ทรงเขียนภาพเหมือนซึ่งเหมือนจริงและละเอียดมาก ภาพฝีพระหัตถ์ของพระองค์ยังคงเปี่ยมเอกลักษณ์ตามแบบฉบับของพระองค์ เอง ขณะทรงวาดภาพนามธรรม แม้จับต้องไม่ได้ แต่เป็นสาระ ดังเช่นภาพที่พระราช ทานชื่อว่า วัฏฏะ โลภะ โทสะ ยุแหย่ อ่อนโยน บุคลิกซ้อน ก็ยังทรงเขียนรูปสวยงามมากอารมณ์ขันได้ดีด้วย,พระบาทสมเด็จพระเจ้าอยู่หัว ยังทรงเปี่ยมพรสวรรค์ในงานศิลปะหลายแขนง รวมทั้งงานหัตถศิลป์ พระองค์ทรงประดิษฐ์ของเล่นใช้หลายๆอย่าง เช่น ทรงต่อวิทยุไว้ใช้เอง ทรงหลอมตะกั่วทำเป็นแท่งทับกระดาษ และทรงปั้นดินน้ำมันเป็นรูปหัวกะโหลก แล้วชุบตะกั่วผสมดีบุกที่นำมาจากหลอดยาสีฟัน เอาเข็มหมุดปักลง ไปทำเป็นเข็มปักปกเสื้อนอก ในการประดิษฐ์ของเล่นต่างๆ พระองค์ทรงสังเกตจากผู้ทำ และสอบถามขั้นตอนต่างๆจากผู้รู้ แล้วทรงซื้ออุปกรณ์มาทรงประดิษฐ์ ด้วยพระองค์เองจนสำเร็จ การประดิษฐ์ สิ่งต่างๆด้วยพระหัตถ์ของพระองค์ ส่วนหนึ่งน่าจะได้รับแรงบันดาลพระทัยจากการทอดพระเนตรสมเด็จพระราชชนนี สมเด็จย่า ที่ทรงโปรดงานหัตถศิลป์,แม้จะทรงศึกษาที่เมืองโลซาน ประเทศสวิตเซอร์แลนด์ ตั้งแต่ชั้นประถมจนจบการศึกษาระดับปริญญาตรี แต่พระองค์ก็ทรงรอบรู้ภาษาอังกฤษ ฝรั่งเศส เยอรมัน และภาษาละตินเป็นอย่างดี พระบาทสมเด็จพระเจ้าอยู่หัวทรงศึกษาภาษาไทย และทรงใช้ภาษาไทยได้เป็นที่จับใจ ทั้งภาษาพูด ภาษาเขียน อีกทั้งยังทรงสนพระราชหฤทัยในงานด้านวรรณศิลป์ไม่น้อยไปกว่าศิลปะแขนงอื่น พระราชนิพนธ์เรื่องแรกคือ พระราชานุกิจรัชกาลที่ 8 และพระราชนิพนธ์บทความบันทึกเรื่อง เมื่อข้าพเจ้าจากสยามมาสู่สวิตเซอร์แลนด์,สำหรับพระอัจฉริยภาพและพระปรีชาสามารถด้านดุริยางคศิลป์ เป็นที่ประจักษ์แจ้ง ทั้งในประเทศและนานาประเทศ พระองค์ทรงพระปรีชาสามารถรอบด้าน ทรงเล่นเครื่องดนตรีได้เกือบทุกชนิด ตั้งแต่ เปียโน กีตาร์ ฟลุต และไวโอลิน กระนั้น เครื่องดนตรีที่โปรดมากที่สุดคือ แซกโซโฟนคลาริเน็ต และทรัมเป็ต ทรงพระราชนิพนธ์ทำนองเพลงและเนื้อเพลง ขณะเดียวกัน ยังทรงเป็น ครู สอนผู้ไม่เป็นให้เล่นดนตรีได้ แม้กระทั่งคนตาบอด พระองค์ทรงเริ่มศึกษาและฝึกฝนวิชาดนตรี ตั้งแต่ทรงพระเยาว์ เมื่อพระชนมายุได้ 13 พรรษา ทรงเรียนการเล่นหีบเพลงชัก เมื่อพระชนมายุ 14-15 พรรษา ทรงซื้อแซกโซโฟนใช้แล้วมาในราคา 300 ฟรังก์สวิส พระอาจารย์สอนดนตรีคนแรกคือ เวย์เบนชต์ เป็นชาวอัลซาส และทรงพระปรีชาสามารถซ่อมเครื่องดนตรีด้วยพระองค์เอง,ดนตรีนับเป็นสื่อในการเชื่อมสัมพันธไมตรีระหว่างประเทศอย่างดียิ่ง เมื่อครั้งพระองค์เสด็จประพาสประเทศต่างๆ ได้แก่ สหรัฐอเมริกา และฟิลิปปินส์ พระบาทสมเด็จพระเจ้าอยู่หัวได้ทรงดนตรีให้เป็นที่ประจักษ์แก่สายตาชาวต่างประเทศหลายครั้ง ทรงดนตรีร่วมกับวงดนตรีของประเทศนั้นๆตามคำกราบบังคมทูลเชิญ โดยมิได้เตรียมพระองค์มาก่อน ครั้นเมื่อเสด็จพระราชดำเนินเยือนประเทศออสเตรียในปี 2507 มีการแสดงดนตรีถวาย ณ คอนเสิร์ตฮอลล์ กรุงเวียนนา ทางวงดนตรีออสเตรียได้อัญเชิญบทเพลงพระราชนิพนธ์ชุดมโนห์รา, สายฝน, ยามเย็น, มาร์ชราชนาวิกโยธิน และมาร์ชราชวัลลภ มาบรรเลง เมื่อบรรเลงจบลง ผู้ฟังพากันปรบมือกึกก้องยาวนานไม่หยุด กระทั่งพระบาทสมเด็จพระเจ้าอยู่หัวต้องทรงยืนรับเสียงชื่นชมยินดี ในโอกาสนี้ทางสถาบันดนตรีและศิลปะแห่งกรุงเวียนนา ได้ทูลเกล้าฯ ถวายประกาศนียบัตรชั้นสูงอันทรงเกียรติยิ่งแด่ในหลวง พร้อมถวายพระเกียรติให้ทรงดำรงตำแหน่งสมาชิกกิตติมศักดิ์ หมายเลข 23 พร้อมทั้งได้จารึกพระปรมาภิไธยบนแผ่นจำหลักหินอ่อนอาคารสถาบันเก่าแก่ของยุโรปแห่งนี้ เพื่อแสดงว่าทรงเป็นพระมหากษัตริย์ผู้เปี่ยมด้วยพระอัจฉริยภาพทางดนตรีอย่างยิ่ง ในหลวงทรงเป็นชาวเอเชียพระองค์แรกที่เป็นสมาชิกกิตติมศักดิ์ของสถาบันดนตรีที่มีชื่อเสียงที่สุดในโลกแห่งนี้ โดยขณะนั้นมีพระชนมายุเพียง 37 พรรษา,พระบาทสมเด็จพระเจ้าอยู่หัวได้พระราชนิพนธ์เพลงต่อเนื่อง นับตั้งแต่ต้นปี 2489 จนถึงปลายปี 2538 โดยมีบทเพลงพระราชนิพนธ์รวมทั้งสิ้น 48 เพลง ทั้งในจังหวะวอลซ์ สโลว์ ควิกสเต็ป มาร์ช และไลต์มิวสิก สำหรับบทเพลงที่ประชาชนส่วนใหญ่นิยมกันมากคือ แสงเทียน, ใกล้รุ่ง, พรปีใหม่, ยิ้มสู้, ชะตาชีวิต และสายฝน นอกจากนี้ยังมีบทเพลงปลุกจิตสำนึกรักชาติ รักสถาบัน เช่น ความฝันอันสูงสุด, เราสู้ และเราเหล่าราบ 21 พร้อมบทเพลงเสริมสร้างความรักชาติ อย่าง เกิดเป็นคนไทยตายเพื่อไทย,พระบาทสมเด็จพระเจ้าอยู่หัว ทรงมีพระราชดำรัสหลายครั้งตอกย้ำถึงความรักดนตรีของพระองค์ โดยความตอนหนึ่งระบุว่า ดนตรีเป็นส่วนหนึ่งของข้าพเจ้า จะเป็นแจ๊สหรือไม่ใช่แจ๊สก็ตาม ดนตรีล้วนอยู่ในตัวคนทุกคน เป็นส่วนที่ยิ่งใหญ่ในชีวิตเรา สำหรับ ข้าพเจ้า ดนตรีคือสิ่งประณีตงดงาม และทุกคนควรนิยมในคุณค่าของดนตรีทุกประเภท เพราะว่า ดนตรีแต่ละประเภทต่างก็มีความเหมาะสมตามแต่โอกาสและอารมณ์ที่ต่างกันไป,คีตราชนิพนธ์ ที่นอกจากจะฟังเพื่อความบันเทิงรื่นรมย์ กลับแฝงไว้ด้วยคติคำสอน และแนวทางปฏิบัติในการใช้ชีวิต ในหลวงของเรา พ่อของแผ่นดิน คือบทเพลงแห่งพ่อหลวงที่สถิตอยู่กลางใจเหล่าปวงประชาราษฎร์ไม่มีวันจางหาย ดุจเดียวกับพระบาทสมเด็จพระเจ้าอยู่หัว พระผู้สถิตอยู่ในใจคนไทยทุกดวงตราบชั่วนิรันดร์.,ทีมข่าวบันเทิงไทยรัฐ
เพลง สายฝน บทเพลงพระราชนิพนธ์ใน พระบาทสมเด็จพระเจ้าอยู่หัว เพลงที่ฟังเมื่อใดก็แสนไพเราะ นอกจากหน้าที่ พ่อของแผ่นดิน ผู้บำบัดทุกข์บำรุงสุขแก่ปวงชนชาวไทย พระองค์ยังทรงเปี่ยมล้นด้วยพระอัจฉริยภาพหลากหลายด้าน ทั้งด้านดนตรี 
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช,พระบาทสมเด็จพระเจ้าอยู่หัวในพระบรมโกศ